Luz Oliveros-Belardo

Si Luz Oliveros-Belardo (3 Nobyembre 1906 – 12 Disyembre 1999) iyo sarong Filipinang parmasiyutikong kimiko, na pig-onrahan nin Nasyunal na Siyentista kan Filipinas na gawad nin gobyerno kan Filipinas kaidtong 1987.

 Kamondagan asin edukasyon 
Si Luz Oliveros iyo namondag sa Navotas, Rizal, na aking babayi ni Aurelio Oliveros asin Elisa Belarmino. Igwa siya nin batsilyer asin masteral na degri sa kimika hale sa Unibersidad kan Pilipinas sa Manila. Kaidtong 1957 naguno niya an saiyang PhD sa parmasiyutikong kimika hale sa University of Connecticut,Artemio R. Guillermo, ed., Historical Dictionary of the Philippines (Scarecrow Press 2011): 70.  na may disertasyon sa molekular na repraksyon sa mga terpenes.Luz Oliveros-Belardo and Paul J. Jannke, "Correlation of molecular refraction with structure in the terpene series" Journal of Pharmaceutical Sciences (January 1958).

 Karera 
Si Luz Oliveros-Belardo iyo nagin direktor kan Natural Sciences Research Center sa Philippine Women's University. Nagin man siyang Dekano kan College of Pharmacy kaidtong 1947.History, School of Pharmacy , Philippine Women's University website. An saiyang pag-aadal iyo nakapokus sa pagkua nin mga esensyal na lana asin iba pang mga kimikal gikan sa mga katutubong Filipinong tinanom, para sa parmasiyutika, paggibo nin kakanon, pahamot, asin iba pang mga aplikasyon. Halimbawa, nakahaman siya nin sarong eksperimental na pormulasyon na nakabase sa oleoresin kan apitong (Dipterocarpus grandiflorus) na iyo pupuwede para sa sarong panggatong sa motor.Belardo, L.O., Lawrence, B.M., Coronel, A. & Mata, M.F. "Essential oil of Dipterocarpus grandiflorus Blanco: chemistry and possible source of energy"  Transactions of the National Academy of Science & Technology 5 (1983): 233-241.

Kan mga taong 1965-1966, pigpangaranan siya bilang sarong AAUW fellow"AAUW Names Fellows" Fresno Bee (30 May 1965): 50. via Newspapers.com kan American Association of University Women para ipursigi an saiyang research sa Stanford University."AAUW Fellow Will Talk" Fresno Bee (6 March 1966): 67. via Newspapers.com Kan 1974, an Philippine Association of University Women pigbisto siya gamit an saindang Achievement Award sa Natural na Siyensya.Association for the Study of Pharmacognosy, Newsletter  12(1)(May 1975): 3. Naresibe niya an Nasyunal na Siyentistang Gawad kan 1987."Briefer on the Order of National Scientists"  Philippine Government, National Academy of Science and Technology.National Academy of Science and Technology  (NAST), Philippines.

Si Dr. Luz Oliveros-Belardo nakasuway nin 33 na bagong Filipinong esensyal na lana gikan sa mga katutubong tinanom asin pig-adalan an saindang kimikal asin pisikal karakter. An saiyang pinakaenot na research iyo an sa kimikal asin parmalohikal na karakter kan Tanglad Tagalog (Cymbopogon ciratus) sagkod nadiskobre na an mga kimikal kaini arug kan potassium citrate na iyo sarong epektong diuretikong kompuwesto na may kakayahan sa paglikay sa paglangkaw kan presyon nin dugo. Saro siya mga pinakaenot na Sur-subangang Asyano na nagkondusir nin pag-aadal sa dahon nin Chichirica (Vinca rosea) sagkod nadiskobre na mayaman ini sa mga alkaloids, glycosides, terpenoids, sterols, fatty acids, asin mga bolatilong lana.

 Personal na buhay 

Naagom ni Luz Oliveros an dentistang si Ricardo A. Belardo asin nagkaigwa nin duwang aking babayi. Nagadan siya kan 1999 sa 93 taon na edad. Piglubong siya sa Libingan ng mga Bayani sa Fort Bonifacio, Taguig."In the Know, Libingan ng mga Bayani" Philippine Inquirer (19 November 2016). 

 Toltolan 

 Panluwas na takod 

 Andaya Darhl (1980). Academy News Issue No, 0155-4095. Volume 2. Number 3, http://www.nast.ph/images/pdf%20files/Publications/Annual%20Reports/Academy%20News%201980%20Vol.%202%20No.%203.pdf
 Bigwas (2019). Pilipinas. Luz Oliveros-Belardo. https://www.pilipinas.bid/2019/10/luz-oliveros-belardo.html 
 Lee-Chua, Queena (2017). Straight Talk on Everyday Mysteries. Who's Who in Philippine Science. https://books.google.com/books?id=VzSWDwAAQBAJ&printsec=frontcover&source=gbs_ge_summary_r&cad=0#v=onepage&q&f=false
 Luz, Oliveros-Belardo (1981). Herbal medication in the Philippines and the search for its scientific basis. 9711180227
 Sonia L. Atabug, "Dr. Luz Belardo, the Compleat Scientist" Manila Call (5 February 1989).
 Specialized Philippine Enterprise Reference of Expert. Luz Oliveros Belardo. http://spheres.dost.gov.ph/sci-profile.php?i=000379
 https://translate.google.com/translate?sl=tl&tl=en&u=https%3A%2F%2Ftl.wikipedia.org%2Fwiki%2FLuz_Oliveros_Belardo

Kategorya:Mga Filipinong siyentista